До всички заинтересовани лица 
Относно :  Поискано писмено разяснение по документацията  за участие  в  ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ: „ДОСТАВКА И МОНТАЖ НА СИСТЕМА ЗА ВИДЕОНАБЛЮДЕНИЕ” ПО ПРОЕКТ „ДА ОПОЗНАЕМ И ОБИКНЕМ ЦАРСТВОТО НА ВОДНИТЕ ЛИЛИИ”, С.МАЛЪК ПРЕСЛАВЕЦ, ОБЩИНА ГЛАВИНИЦА,в изпълнение на договор за предоставяне на безвъзмездна помощ, сключен на 30.09.2014 г. между ИАРА, МИРГ „Главиница-Тутракан-Сливо поле” и Община Главиница, финансиран по Мярка 4.1 от ОПРСР „Развитие на рибарските области”,  Приортетна ос № 4 „Устойчиво развитие на рибарските области” от Оперативна програма за развитие на сектор „Рибарство”  на Р. България, финансирана от Европейския фонд за рибарство за програмен период 2007-2013 г.”
Въпрос № 1

В раздел III, т.19 от Указанията за участие и подготовка на оферти в гореописаната процедура възложителят посочва начините за представяне на офертата, а именно „от участника или от упълномощен от него представител лично или по пощата с препоръчано  писмо с обратна разписка.” Допуска ли възложителят представянето на офертата и чрез куриерска служба?
Отговор № 1

Да допуска представяне на офертата чрез куриерска служба по пощата с препоръчано писмо с обратна разписка.

Въпрос № 2

Възможно ли е участникът в процедурата да упълномощи представител на свой подизпълнител да присъства на отварянето на офертите както и на последващото отваряне на ценовите предложения?

Отговор № 2
Да възможно е.
Въпрос № 3

Документите, доказващи изпълнението на доставки, еднакви или сходни с предмета на обществената поръчка, може ли да се представят като копия, заверени за вярност от участника?.

Отговор № 3
Да, документите, доказващи изпълнението на доставки, еднакви или сходни с предмета на обществената поръчка, може се представят като заверено от участника копие, при спазване на изискванията на т.7, Раздел ІІІ. Указания за подготовка на офертите от Указанията за участие и подготовка на оферти към документацията за участие.
Въпрос № 4

В Указанията за участие и подготовка на оферти в гореописаната процедура възложителят посочва, че „Офертата се представя в един оригинал на хартиен носител и едно сканирано копие на електронен носител в pdf формат и се комплектова с всички документи, посочени в настоящата документация във формата, в която се изискват (оригинал, официално заверен препис или заверено от участника копие)” както и че „Всички документи съдържащи се в Плик № 1 „Документи за подбор” се представят в един оригинал и едно сканирано копие на електронен носител в pdf формат.” 

Двете изисквания не са еднозначни. Първото указва предоставяне на сканирано копие само на попълнената бланката за оферта (Приложение №3), докато второто указание предполага сканиране на всички видове документи, съдържащи се в плик №1 „Документи за подбор”, а именно всички попълнени бланки на документи и декларации, сертификат за въведена система за качество, доказателства за изпълнени доставки, сходни с предмета на поръчката и т.н.

Към кое от двете указания следва да се придържат участниците? За улеснение на участниците може ли възложителят поименно да посочи видовете документи, на които следва да се представи сканирано копие?

Отговор № 4

Съгласно чл.57, ал. 2 от ЗОП Офертата съдържа в себе си документите от Плик № 1, № 2 и № 3. 
Съгласно т.19, Раздел ІІІ. Указания за подготовка на офертите от Указанията за участие и подготовка на оферти към документацията за участие: „Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва наименованието на обществената поръчка, наименование на участника, адрес за кореспонденция, телефон и по възможност факс и електронен адрес. Пликът съдържа три отделни запечатани непрозрачни и надписани плика, както следва: 


• ПЛИК № 1 – „Документи за подбор” в който се поставят документите, изисквани от възложителя съгласно чл. 56, ал. 1, т. 1 -5, 8, 11 – 14 от ЗОП, отнасящи се до критериите за подбор на участниците, на хартиен носител в един оригинал и на електронен носител във формат pdf.


• ПЛИК № 2 - „Предложение за изпълнение на поръчката”, в който се поставят документите по чл. 56, ал. 1, т. 7 и 9 от ЗОП, свързани с изпълнението на поръчката и посочените в документацията изисквания, на хартиен носител в един оригинал и на електронен носител във формат pdf. 


• ПЛИК № 3 - “Предлагана цена”, който съдържа ценовото предложение на участника на хартиен носител в един оригинал и на електронен носител в xls формат. „
В раздел „СЪДЪРЖАНИЕ НА ПЛИК № 1 – „ДОКУМЕНТИ ЗА ПОДБОР” от Указанията за участие и подготовка на оферти към документацията за участие, Възложителят е изброил подробно всички документи, които следва да бъдат включени в Плик № 1 и следователно трябва да бъдат сканирани.
Въпрос № 5
Бланката на Техническото предложение и прилежащият към нея Списък на предложените артикули са със заложена от възложителя номерация на страниците. Необходимо ли е допълнителните материали в плик №2 , като технически брошури, също да бъдат номерирани и ако да, трябва ли номерацията им да е продължение на Техническото предложение? При наличие на допълнителни технически брошури може ли същите да бъдат представени под формата на файлове с формат pdf, но като генерирани такива, а не като сканирани копия?

Отговор № 5

Да необходимо е допълнителните материали в плик №2 , като технически брошури, също да бъдат номерирани и номерацията им следва да е продължение на Техническото предложение.

По преценка на участника е дали ще сканира допълнителните технически брошури или ще представи идентичен файл от тях под формата на pdf.
Възложител:
Хюсеин Хамди 
Кмет на община Главиница

